Dømt for skattesnusk

BURES INNE: Wesley Snipes har fått avvist sin anke, etter at han i 2008 ble funnet skyldig i skatteunndragelse. Foto: AP Photo.

Wesley Snipes må tre år i fengsel

(VG Nett) Action-stjernen Wesley Snipes betalte ikke skatt for tolv millioner dollar. Det svir på mer enn pungen.

17. juli 2010

Artikkelen er over ti år gammel

I 2008 ble Hollywood-helten Wesley Snipes (47) funnet skyldig i skatteunndragelse av tolv millioner dollar, og dømt til tre års fengsel.

Han anket straffeutmålingen, men har nå fått følgende melding fra ankedomstolen:

«Anken er avvist».

- Komfortabel

Selv mener Snipes at tre års fengsel for skattesnusk er urimelig, skriver TMZ.com.

Les også:Gråtende Lindsay Lohan dømt til fengsel

I mars i år fortalte Snipes til Los Angeles Times at han trodde alt ville ordne seg.

- Jeg vil ikke si at jeg er bekymret for saken. Jeg er klar over den. Jeg er veldig komfortabel med hvordan livet mitt er og velsignelsene Gud har gitt meg. Vi kommer til å vinne dette, sa han.

Betalte kausjon

Lørdag fikk han beskjeden om at fengselet er uunngåelig.

Det er foreløpig usikkert når 47-åringen må inn i kasjotten.

Han har betalt kausjon for å være fri inntil saken nå ble avgjort.

Les flere kjendisnyheter fra rampelysfronten.

Publisert: 17.07.10 kl. 11:40

Les også

Mer om Hollywood